דניאל כהנמן

דניאל כהנמן (5 במרץ 1934 – 27 במרץ 2024) היה פסיכולוג קוגניטיבי ישראלי-אמריקאי, חתן פרס נובל לכלכלה לשנת 2002. מחקריו היו לפורצי דרך בתחומי שיפוט וקבלת החלטות, היוריסטיקה וכלכלה התנהגותית. כיהן כפרופסור לפסיכולוגיה ולמדיניות ציבורית באוניברסיטת פרינסטון שבארצות הברית.

==ביוגרפיה==
הוריו של כהנמן היגרו מליטא לצרפת בתחילת שנות ה-20 של המאה ה-20. הוא נולד בשנת 1934 בתל אביב, בעת שאמו ביקרה קרובי משפחה בארץ ישראל. כהנמן הוא צאצא לשושלת של רבנים מליטא. המפורסם ביותר בשושלת זו הוא הרב יוסף שלמה כהנמן, מייסד ישיבת פוניבז' בבני ברק שהיה דודו של כהנמן (אח אביו אפרים).

כהנמן גדל בפריז, ובזמן הכיבוש הגרמני התחבא עם הוריו ואחותו (כהנמן סיפר על מפגש מקרי ומרגש עם חייל אס. אס. גרמני בפריז, אירוע שהותיר בו רושם עמוק). אביו נתפס ונכלא במחנה הריכוז דראנסי, אך שוחרר לאחר שישה שבועות כתוצאה מהתערבותו של אז'ן שילר, מנהל חברת לוריאל בה עבד. המשפחה נמלטה לדרום צרפת ואביו מת מסוכרת ב-1944. ב-1946 עלה לארץ ישראל עם אמו. תחילה התגוררו בירושלים ולאחר מכן עברו לתל אביב.

כהנמן היה בוגר התיכון ליד האוניברסיטה ובוגר שבט משואות של עדת הצופים – הצופים הדתיים, למד לתואר ראשון בפסיכולוגיה ובמתמטיקה באוניברסיטה העברית וסיים בשנת 1954. בשנת 1955 התגייס לצה"ל ושירת כפסיכולוג ביחידה לפסיכולוגיה. בין השאר פיתח את מבחני הקב"א, ועסק בתכנון מבדקים לקורס קצינים.

ב-1958 החל בלימודי דוקטורט בפסיכולוגיה באוניברסיטת קליפורניה בברקלי, אותם סיים בשנת 1961. לאחר קבלת תואר דוקטור חזר לישראל והצטרף לסגל המחלקה לפסיכולוגיה באוניברסיטה העברית. בתחילת שנות ה-70 היה שותף בצוות חשיבה שעסק במשא ומתן בנושא הסכמי הביניים בסיני, ותרם ממומחיותו בהקשר זה.

בשנת 1978 עבר כהנמן לאוניברסיטת בריטיש קולומביה בקנדה, ב-1986 עבר לברקלי, וב-1993 עבר לאוניברסיטת פרינסטון, שם עבד וחקר עד פטירתו. משנת 2000 היה חבר במרכז לחקר הרציונליות שבאוניברסיטה העברית. בתקופה זו החל לשתף פעולה עם כלכלנים, במיוחד עם ריצ'רד ת'אלר, ולפתח את המחקר בתחום הכלכלה ההתנהגותית.

==מחקריו==

באוניברסיטה העברית החל לחקור עם עמיתו עמוס טברסקי, את תהליכי קבלת החלטות ושיפוט סובייקטיבי בתנאים של אי-ודאות. המאמר החשוב הראשון שהשניים פרסמו ראה אור בכתב העת Science בשנת 1974. ב-1979 פרסמו השניים בכתב העת Econometrica את מאמרם פורץ הדרך בנושא תורת הערך, אותו פיתחו כחלופה לתורת התועלת, Prospect theory: An analysis of decisions under risk, מאמר שהפך ברבות הימים למצוטט ביותר בכתב העת הזה, לתיאור תהליכי קבלת ההחלטות בתנאי אי-ודאות.

מאמרם המשותף החשוב והמפורסם ביותר פורסם בירחון Science בשנת 1981, וכותרתו "מיסגור החלטות והפסיכולוגיה של בחירה". בשנת 1982 ראה אור ספרו "שיפוט בתנאי חוסר ודאות" אותו כתב יחד עם טברסקי ופול סלוביק.

== חיים אישיים ==
כהנמן היה אתאיסט.

היה נשוי לעירא, מורה וסופרת, ממנה נולדו לו שני ילדים ושלושה נכדים. כהנמן נישא בשנית ב-1978 לפסיכולוגית הקוגניטיבית אן טריזמן והם נשארו נשואים עד פטירתה ב-2018.

בשנותיו האחרונות התגורר עם ברברה טברסקי, אלמנתו של עמוס טברסקי, שותפו למחקר.

==פרסים והוקרה==
דניאל כהנמן, 2013
* פרס נובל לכלכלה לשנת 2002 הוענק לדניאל כהנמן על המחקר שערך יחד עם עמוס טברסקי (שכבר לא היה אז בחיים) על 'הכרעה בתנאי אי ודאות' במסגרת עיסוקם בפסיכולוגיה חברתית, וההשלכה של המחקר על אופן פעולתם של כלכלנים. אף שלדבריו "מעולם לא למד קורס בכלכלה".
* ב-2011 הוענק לו פרס distinguished fellows של האגודה הכלכלית האמריקאית, ובאותה שנה זכה בפרס טלקוט פרסונס מטעם האקדמיה האמריקאית לאמנויות ולמדעים. ב-2008 נבחר כחבר חוץ של האקדמיה הבריטית. ב-2007 הוענק לו פרס מפעל חיים מטעם האגודה האמריקאית לפסיכולוגיה. ב-2006 הוענקה לו, במשותף עם עמוס טברסקי, מדליית פרנק רמזי מטעם the Decision Analysis Society. ב-2002 הוענק לו פרס על מפעל חיים מטעם Society for Medical Decision Making, ובאותה שנה הוענק לו פרס גרומאייר לפסיכולוגיה במשותף עם טברסקי. ב-1995 זכה, גם כן במשותף עם טברסקי, במדליית וורן של society ofSociety of Experimental Psychologists. באותה שנה זכה בפרס הילגארד למפעל חיים בתחום הפסיכולוגיה. ב-1992 הוענק לו פרס Distinguished Scientific Contribution Award מטעם Society of Consumer Psychology.
* זכה במספר רב של פרסי דוקטור לשם כבוד, בין היתר מאוניברסיטת הרווארד (2001), אוניברסיטת פנסילבניה (2001), אוניברסיטת בן-גוריון בנגב (2003), אוניברסיטת בריטיש קולומביה (2004), אוניברסיטת מישיגן (2010), אוניברסיטת חיפה (2016), האוניברסיטה העברית (2014).
* ב-20 בנובמבר 2013 העניק לו נשיא ארצות הברית ברק אובמה את מדליית החירות הנשיאותית, העיטור האזרחי הגבוה ביותר שניתן בארצות הברית.

===רשימת הפרסים===

*תואר עמית כבוד, המרכז האקדמי רופין (2011)

==ספריו==
* דניאל כהנמן ועמיתים, רציונליות, הוגנות, אושר: מבחר מאמרים, עורכת: מיה בר-הלל, חיפה: אוניברסיטת חיפה וירושלים: כתר הוצאה לאור, 2005. (הספר כולל אוטוביוגרפיה).
* דניאל כהנמן, לחשוב מהר, לחשוב לאט, תרגום: יעל סלע-שפירו ועידית נבו, עורכת: מיה בר-הלל, הוצאת מטר בשיתוף הוצאת כנרת, 2013.
* דניאל כהנמן, אוליביה סיבוני, קאס סאנסטיין, רעש, תרגום: עפר קובר, מטר - הוצאה לאור, כנרת זמורה-ביתן דביר, 2022.

==ראו גם==
* תורת הערך
* פסיכולוגיה קוגניטיבית
* קבלת החלטות
* חשבונאות נפשית
* שנאת הפסד

==לקריאה נוספת==
* מייקל לואיס, ענן של אפשרויות: עמוס טברסקי ודניאל כהנמן, החברות ששינתה את האופן שבו אנו חושבים, הוצאת בבל, 2018.
* 

== קישורים חיצוניים ==

* 
* 
* 

* [http://almaz.com/nobel/economics/2002a.html קישורים לביוגרפיה מקוצרת ולהחלטות ועדת הפרס]
* [https://archive.today/20130425150358/www.dailyprincetonian.com/archives/2002/10/10/news/5684.shtml הידיעה על הזכייה בפרס נובל], ביומון של אוניברסיטת פרינסטון
* מיה בר-הלל, [https://web.archive.org/web/20130925075936/http://cognition.co.il/docs/EconomicsNobelPrize.doc התובנות הפסיכולוגיות שזכו בפרס נובל בכלכלה] 
* רות בייט-מרום, [http://www.openu.ac.il/Adcan/adcan38/adkan-28.html פרופ' דניאל כהנמן – זוכה פרס נובל לכלכלה], באתר האוניברסיטה הפתוחה
* 
* 
* 
* 
* 
* 
* 
* 
* 
* [http://readingmachine.co.il/home/books/1513867300/1513868981 פרק על ילדותו של כהנמן תחת הכיבוש הנאצי] מתוך ספרו של מייקל לואיס, ענן של אפשרויות (הוצאת בבל)
* [https://nobel.anumuseum.org.il/persona/כהנמן-דניאל/ דניאל כהנמן], אנשי סגולה - יהודים זוכי פרס נובל, באתר [https://www.bh.org.il/he/ בית התפוצות]
* 
* 
* 
* 
* 
* 
* 
* יואב מה טוב, [https://brains-tour.com/דניאל-כהנמן/ לזכרו של דניאל כהנמן, המדען הישראלי שזעזע את עולם הכלכלה], בבלוג בואו להכיר את המוח, 28/03/2024
* 
* 

מהרצאותיו וממאמריו:
* 
* [http://www.youtube.com/watch?v=__aoMoemfxE רציונליות חסומה: המקור התפיסתי של טעויות קוגניטיביות], הרצאה שניתנה באוניברסיטה העברית ב-12 בינואר 2003, ביוטיוב
* [http://www.tau.ac.il/video/Lectures/Bekur_Hamahapecha/Happiness2_files/default.htm חקר האושר], הרצאה שניתנה באוניברסיטת תל אביב ב-19 במרץ 2003
* [http://www.youtube.com/hebrewuniversity#p/c/3/ZjOKYRWfLzw הרצאה מוסרטת] באוניברסיטה העברית
* 
* 
* 
* 
* 
* , 12 בנובמבר 2015
* החידה של ניסיון נגד זיכרון, הרצאה מ-TED בפברואר 2010
* 

==הערות שוליים==

*
קטגוריה:פסיכולוגים יהודים אמריקאים
קטגוריה:פסיכולוגים ישראלים
קטגוריה:זוכי פרס נובל לכלכלה
קטגוריה:סגל אוניברסיטת פרינסטון
קטגוריה:סגל האוניברסיטה העברית בירושלים: פסיכולוגיה
קטגוריה:זוכי פרס נובל יהודים אמריקאים
קטגוריה:זוכי פרס נובל ישראלים
קטגוריה:כותבי אוטוביוגרפיה ישראלים
קטגוריה:חוקרי כלכלה התנהגותית
קטגוריה:ילדים בשואה: צרפת
קטגוריה:ישראלים חברי האקדמיה הלאומית למדעים של ארצות הברית
קטגוריה:ישראלים חברי האקדמיה האמריקאית לאמנויות ולמדעים
קטגוריה:מהגרים מישראל לארצות הברית
קטגוריה:ישראלים מקבלי מדליית החירות הנשיאותית
קטגוריה:אתאיסטים אמריקאים
קטגוריה:אתאיסטים ישראלים
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בברקלי
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:מקבלי תואר דוקטור לשם כבוד מאוניברסיטת חיפה
קטגוריה:זוכי פרס גרומאייר: פסיכולוגיה
קטגוריה:חברי המועצה הבינלאומית של הקרן החדשה לישראל
קטגוריה:חוקרים בקבלת החלטות
קטגוריה:בוגרי הצופים הדתיים
קטגוריה:אישים ממוצא יהודי-ליטאי
קטגוריה:אמריקאים ממוצא יהודי-ליטאי
דניאל כהנמן
קטגוריה:ישראלים שנולדו ב-1934
קטגוריה:ישראלים שנפטרו ב-2024